ہیان کیو

ہیان کیو Heian-kyō  

شہر کے کئی سابق ناموں میں سے ایک تھا جسے اب کیوٹو کے نام سے جانا جاتا ہے۔

یہ 794 سے 1868 تک، ایک ہزار سال سے زیادہ جاپان کا سرکاری دارالحکومت رہا (1180 میں رکاوٹ کے ساتھ)۔

شہنشاہ کانمو نے اسے سن  794ء میں دارالحکومت کے طور پر قائم کیا، اپنے مشیر ویک نو کیومارو کے کہنے پر قریبی ناگاوکا کیو سے شاہی دربار کو وہاں منتقل کیا اور جاپانی تاریخ کے ہیان دور کے آغاز کو مارک کیا۔  جدید علمی ذرائع کے مطابق، شہر کو تانگ خاندان کے چینی دارالحکومت چانگان (جدید دور کے ژیان) کی شہری منصوبہ بندی کے بعد بنایا گیا تھا۔   یہ 1185 تک مرکزی سیاسی مقام رہا، یہاں تک کہ سامورائی میناموٹو قبیلے نے جینپی جنگ میں تائرا قبیلے کو شکست دی اور قومی امور کی انتظامیہ کو کاماکورا منتقل کیا اور کاماکورا شوگنیٹ قائم کیا۔

اگرچہ سیاسی طاقت تین مختلف شوگنیٹس کے دوران سامورائی طبقوں کے پاس رہی مگر ہیان شہنشاہی دربار کا مقام اور شہنشاہی طاقت کی نشست رہا، اور اس طرح سرکاری دارالحکومت رہا۔ درحقیقت، 1868 میں شاہی اقتدار کی کرسی ٹوکیو منتقل ہونے کے بعد بھی، چونکہ ٹوکیو کو دارالحکومت بنانے کا کوئی قانون نہیں ہے، اس لیے یہ خیال ہے کہ کیوٹو قانونی یا سرکاری طور پر آج بھی دارالحکومت ہے۔

1994 میں، کیوٹو شہر نے اپنی 1200 ویں سالگرہ کی یاد میں مختلف تقریبات کا انعقاد کیا۔

حوالہ جات